Rikunarita-ORG/Wikinium huggingface dataset:
# Chaurasiya Pandit Xariprasad

CHAURASIYA (Chaurasia) Pandit Xariprasad (1938-yil1-iyul, Ilohobod, Hindiston) — hind sozandasi (bansuri nay), zamonaviy hind mumtoz musiqa maktabi vakili. 1957-yildan Hindiston radiosi (Kataka shahri)da sozanda va bastakor, keyinchalik Bombayda yashagan. Ch. Shim. (xindustani) va Janubiy (karnatak) Hindiston mumtoz musiqa uslublarini oʻzlashtirib, raga, txumri, dadra, xayal kabi janrlar ijrochiligida birinchi boʻlib bansuri nayni qoʻllagan. Ijro uslubi noyob mahorati, virtuoz texnikasi bilan ajralib turadi. Ijrolari oʻnlab gramplastinka va kompakt disklarga yozilgan. Osiyo (jumladan, 1975 va 1977-yillarda Oʻzbekistonda ham), Yevropa va Amerika mamlakatlarida gastrolda boʻlgan. Sangit Natak akademiyasi aʼzosi (1984), Hindistonning eng yuqori (Padma Bxushan, 1992; Padma Vibxusan, 2000) mukofotlari bilan taqdirlangan.

|  |  |
| --- | --- |
|  | Ushbu maqolada Oʻzbekiston milliy ensiklopediyasi (2000-2005) maʼlumotlaridan foydalanilgan. |
# Viswanathan Anand

|  |
| --- |
| **Vishvanatan Anand** |
| *விசுவநாதன் ஆனந்த்* |
|  Anand, 2009 |
| **Tugʻilgan sanasi:** | 1969-yil 11-dekabr (1969-12-11) |
| **Tugʻilgan joyi:** | Mayiladuthurai, Tamil Nadu, Hindiston |
| **Yashash joyi:** | Hindiston |
| **Unvoni:** | Grossmeyster (1988) |
| **Maksimal reytingi:** | 2871 (2011-yil) |
| **Hozirgi reytingi :** | 2791 |
| **Mukofotlari:** |
Jahon chempioni (2000—2002; 2007-bugun) |

**Anand Vishvanatan** (tam. **விசுவநாதன் ஆனந்த்**; 11-dekabr 1969-yilda tugʻilgan) hind shaxmatchisi, xalqaro grossmeysteri va joriy jahon chempionidir. Anand Jahon Shaxmat Chempionatida besh marta yutgan (2000, 2007, 2008, 2010, 2012), 2007-yildan beri chempionlikni ushlab kelmoqda.

Anand Hindistonning birinchi grossmeysteridir. 2007-yili unga Hindistonning ikkinchi eng yuqori mukofoti Padma Vibhushan berildi va u bunday mukofot olgan ilk sportchi boʻldi.

Anand koʻp qirrali shaxmatchi — u turnir, match, tez shaxmat va nokautli musobaqalarda jahon chempionidir.

2012-yilgi jahon chempionatida u isroillik Boris Gelfandni yengib, chempionlikni saqlab qoldi.

## Manbalar

## Havolalar

* Vishvanatan Anand Twitteri